钦定古今图书集成/明伦汇编/闺媛典/第096卷 > 皇清二 > 毕永亮妻李氏
## 钦定古今图书集成/明伦汇编/闺媛典/第096卷 > 皇清二 > 毕永亮妻李氏

按《青州府志》：“李氏，毕永亮妻，日照县人。永亮以童子赴郡试，时疫盛行，亮染患，郡邸没于途。讣闻，氏抱姑大恸，血泪淋漓，声气奄奄殆尽，徐而复苏，迺收泪语姑曰：‘夫中道而殂，天命也。妇惟从夫地下已耳’。姑苦劝谕，不听，亦不哭。姻戚来哭者，亦不与之哭。沐浴更衣，焚香拜天地祠堂。及其姑曰：‘翁迎夫榇未回，不及’” 拜辞。“归来好语之，无为亡儿戚戚也。” 姑闻，以头抢地，氏即入室投缳而死。时值炎暑，颜色不变。年十八，邑令旌表。